كليوباترا ثيا

كليوباترا ثيا - باليونانى Κλεοπάτρα Θεά ( كليوباترا الالهه ) اتلقبت يورجيتس - ( ح. 164 - 121 ق.م ). بكرية بطليموس الساتت فيلوميتور و كليوباترا التانيه ملوك مصر البطالمه. جوزها ابوها لالكساندر بالاس Alexander Balas و اتعمل الفرح فى فى مدينة بطولومايس ( عكا ) ( ح 150 ق.م ) ، و خلفو ابن اتعرف بعد كده بإسم انتيوخوس الساتت ديونيسوس Antiochus VI Dionysus لكن فيلوميتور اكتشف ان جوز بنته الكساندر كان عامل مؤامره عليه مع تبع يه اسمه امونيوس Ammonious عشان يقتلوه فرجع كليوباترا مصر و خرج بالجيش عشان يحاربه و عرض على ديمتريوس التانى Demetrius II ابن عدوه القديم ديميتريوس الاول ملك سوريا السيلوقى انه يساعده فى حربه ضد الكساندر بالاس على حكم سوريا و يجوزه بنته كليوباترا فوافق ديميتريوس و بعد ما انتصر حكم سوريا بلقب ديميتريوس التانى نيكاتور Demetrius II Nicator و معاه كليوباترا اللى ابقى اسمها كليوباترا ثيا ، و خلفو ولدين اتنصبو ملوك بعد كده و اتعرفو بأسامى سيليوقس الخامس فيلوميتور و انتيوخوس التامن جريبوس.

 المراجع 
Holbl, Gunther, A History of The Ptolemaic Empire , Routledge, London & New York 2007, ISBN 978-0-415-23489-4
 Sharpe, Samuel, The History of Egypt Under the Ptolemies, Edward Moxon, London 1838, Kessinger Publishing's Reprints, USA 2007, ISBN 1-4325-4859-X
 The New Encyclopædia Britannica, Micropædia,H.H. Berton Publisher,1973-1974
 The New Encyclopædia Britannica, Macropædia,H.H. Berton Publisher,1973-1974
 الموسوعة الثقافية، مؤسسة فرانكلين للطباعة والنشر، القاهرة - نيو يورك

تصنيف:بطالمة
تصنيف:تاريخ مصر البطلميه
تصنيف:اسم كليوباترا